בס"ד י"ג אייר תשפ"ג תשובה, שולחן ערוך בסימן רח סעיף יג פסק שאם אכל מפירות שבעת המינים, ואכל תפוחים – או שאר פירות העץ – אינו מברך על התפוחים בורא נפשות, שגם הם בכלל ברכת על העץ, שגם הם פרי העץ הם. וכך פסקו האחרונים הלכה למעשה. ואם אכל פירות העץ משבעת המינים וגם אכל פרי האדמה – כאן יברך שתי ברכות אחרונות: מעין שלוש ונפשות. אבל יקדים לברך "נפשות" לפני מעין שלוש. כיוון שבברכת מעין שלוש אומר את המילים "ועל תנובת השדה" וממילא פטר את כל מה שגדל בקרקע – גם את פירות האדמה. אם טעה והקדים לברך מעין שלוש לפני נפשות, לדעת הרב יצחק יוסף (רח, אות ז) אין לברך נפשות משום ספק ברכות להקל. ושם הרב מציע עוד פתרון: "ויש נוהגים לאכול ראשון ראשון ולברך עליו תחלה, דהיינו שאוכלים תחלה פירות שבעת המינים ומברכים אחריהם ברכה מעין שלש, ואחר כך אוכלים פירות האדמה ומברכים עליהם תחלה וסוף". (חשוב לציין שלדעת הרב מרדכי אליהו ברכת נפשות קודמת למעין שלוש תמיד – בלי קשר למקרה הנ"ל – משום שברכה זו תדירה).   בברכת התורה והארץ, כט"ס.